CELEX: 32014D0176
Language: bg
Date: 2014-03-27 00:00:00
Title: 2014/176/ЕС: Решение за изпълнение на Комисията от 27 март 2014 година относно финансовото участие на Съюза в координиран план за контрол с цел да се установи разпространението на измамни практики при търговията с някои храни (нотифицирано под номер C(2014) 1912)

29.3.2014   
            
            
               BG
            
            
               Официален вестник на Европейския съюз
            
            
               L 95/39
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 27 март 2014 година
   относно финансовото участие на Съюза в координиран план за контрол с цел да се установи разпространението на измамни практики при търговията с някои храни
   (нотифицирано под номер C(2014) 1912)
   (2014/176/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 66 от него,
   като има предвид, че:
   
               (1)
            
            
               В Препоръка 2014/180/ЕС на Комисията (2) се предвижда втори кръг координирани проверки, които да бъдат извършени от държавите членки с цел да се установят продължаващи измамни практики при търговията с някои храни.
            
         
               (2)
            
            
               С цел да се улесни гладкото и експедитивно изпълнение на плана, Съюзът следва да подпомогне с финансови средства държавите членки, които извършват официалните проверки, предвидени в препоръката на Комисията.
            
         
               (3)
            
            
               Въз основа на изчисления, направени след приключването на първия кръг изпитвания, разходите за провеждането на ДНК тестовете за определяне на наличието на конско месо в храни, пускани на пазара и/или етикетирани като съдържащи говеждо, възлизат на 120 EUR за един тест. Стандартната ставка на съфинансиране от Съюза за координирани планове за контрол е 50 %.
            
         
               (4)
            
            
               Към момента Centre Wallon de Recherches agronomiques (CRA-W), намиращ се в Gembloux (Белгия), има статут на РЛЕС за изследванията, които са приложими в най-голяма степен за настоящия координиран план за контрол. Комисията потърси съдействието на този център за целите на хармонизирането на методите на изследване по време на настоящия координиран план за контрол. Задачата не е включена в съществуващата работна програма, изпълнявана от центъра в качеството му на РЛЕС. Разходите по тази допълнителна задача се оценяват на не повече от 20 000 EUR, като тази сума следва да бъде възстановена от Комисията при ставка от 100 %.
            
         
               (5)
            
            
               В съответствие с член 84 от Регламент (ЕС, Евратом) № 966/2012 на Европейския парламент и на Съвета (3) (Финансовия регламент) и член 94 от Делегиран регламент (ЕС) № 1268/2012 на Комисията (4) поемането на разходи от бюджета на Съюза се предхожда от решение за финансиране, прието от институцията или от органите, на които институцията е делегирала правомощия, в което се предвиждат съществените елементи на предполагащото разход от бюджета действие. Следва да бъдат определени критериите за допустимост.
            
         
               (6)
            
            
               Финансовото участие на Съюза следва да се предостави, при условие че са извършени изискваните изследвания и анализи и че компетентните органи представят цялата необходима информация в сроковете, определени в настоящото решение. С оглед на административната ефективност всички разходи, представени за получаване на финансово участие на Съюза, следва да бъдат посочени в евро. Следва да се определи обменният курс за разходите, направени във валута, различна от евро,
            
         ПРИЕ НАСТОЯЩОТО РЕШЕНИЕ:
   Член 1
   Предмет
   1.   Съюзът участва в покриването на разходите, направени от държавите членки при изпълнението на координирания план за контрол, посочен в Препоръка 2014/180/ЕС (наричана по-долу „препоръката на Комисията“), като предоставя средства на обща стойност не повече от 145 440 EUR.
   2.   Съюзът участва в покриването на разходите, направени от Centre Wallon de Recherches agronomiques (CRA-W), намиращ се в Gembloux (Белгия), за калибрирането и координирането на методите на изследване за недекларирани животински видове в месо и месни продукти, като посоченото участие не надхвърля сумата от 20 000 EUR.
   3.   Разходите, посочени в параграфи 1 и 2, се финансират от бюджетен ред 17 04 03.
   Член 2
   Допустими разходи за държавите членки
   1.   Финансовото участие на Съюза, посочено в член 1, параграф 1, е под формата на възстановяване на 50 % от разходите за изследванията, направени от компетентните органи за изпълнение на плана за контрол, посочен в точка 1 от препоръката на Комисията.
   2.   Финансовото участие на Съюза не може да надхвърля:
   
               а)
            
            
               средно 60 EUR за тест;
            
         
               б)
            
            
               сумите, посочени в приложение I.
            
         3.   Допустимо е участие единствено в разходите, посочени в приложение II.
   Член 3
   Допустими разходи за Centre Wallon de Recherches agronomiques (CRA-W), намиращ се в Gembloux (Белгия)
   1.   Финансовото участие на Съюза, посочено в член 1, параграф 2, е под формата на възстановяване на 100 % от разходите за задачите, свързани с калибриране и координиране на методите за изследване, които са използвани в плана за контрол, посочен в препоръката на Комисията.
   2.   Допустими са следните разходи:
   
               а)
            
            
               персонал, специално заделен, изцяло или отчасти, за извършване на задачите на територията на лабораторията; разходите се ограничават до действителните трудови възнаграждения, социалноосигурителните вноски и другите задължителни разходи, които са включени в трудовите възнаграждения;
            
         
               б)
            
            
               консумативи, свързани с изготвянето на стандартните проби;
            
         
               в)
            
            
               разходи за експедиране;
            
         
               г)
            
            
               административни разходи в размер на 7 % от сбора на разходите по букви а), б) и в).
            
         3.   Разходите се отчитат до 31 август 2014 г. в съответствие с формата в приложение IV към настоящото решение.
   Член 4
   Правила за допустимост
   1.   Финансовото участие на Съюза по член 1, параграф 1 се предоставя, ако са изпълнени следните условия:
   
               а)
            
            
               изследванията са извършени в съответствие с условията от препоръката на Комисията;
            
         
               б)
            
            
               държавите членки са представили на Комисията отчетите, посочени в препоръката на Комисията, в срока, определен в нея;
            
         
               в)
            
            
               до 31 август 2014 г. държавите членки са представили на Комисията финансов отчет в електронна форма, изготвен в съответствие с посочения в приложение III към настоящото решение формат.
            
         2.   В случай че условията по параграф 1 не бъдат изпълнени, Комисията може да намали размера на посоченото в член 1 финансово участие на Съюза, като вземе предвид естеството и сериозността на неизпълнението, както и евентуалните финансови загуби за Съюза.
   3.   По искане на Комисията държавите членки предоставят документите, доказващи направените разходи, за които се иска възстановяване в съответствие с член 2.
   Член 5
   Валута и обменен курс
   1.   Разходите, представени от държавите членки за получаване на финансово участие на Съюза, се посочват в евро и не включват данък добавена стойност и други данъци.
   2.   Когато разходите на дадена държава членка са във валута, различна от евро, съответната държава членка конвертира разходите в евро, като използва последния обменен курс, определен от Европейската централна банка преди първия ден на месеца, в който е подадено заявлението от държавата членка.
   Член 6
   Настоящото решение представлява решение за финансиране по смисъла на член 84 от Финансовия регламент.
   Член 7
   Настоящото решение се прилага от датата на публикуване на препоръката на Комисията.
   Член 8
   Адресати на настоящото решение са държавите членки.
   
      Съставено в Брюксел на 27 март 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 165, 30.4.2004 г., стр. 1.
   
      (2)  Препоръка 2014/180/ЕС на Комисията от 27 март 2014 г. относно втори координиран план за контрол с цел да се установи разпространението на измамни практики при търговията с някои храни (вж. страница 64 от настоящия брой на Официален вестник).
   
      (3)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).
   
      (4)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).
   
      ПРИЛОЖЕНИЕ I
      
         МАКСИМАЛЕН РАЗМЕР НА ФИНАНСОВОТО УЧАСТИЕ НА ЕС СЪГЛАСНО ЧЛЕН 2, ПАРАГРАФ 2, БУКВА Б)
      
      
                  Държава членка
               
               
                  Препоръчан брой проби
               
               
                  Екстраполиран брой на пробите във 2-ри кръг (5 %)
               
               
                  Максимално финансово участие на ЕС за един тест
               
               
                  Максимално финансово участие на ЕС за една държава членка
               
               
                  ОБЩО финансово участие на ЕС
               
            
                  Франция, Германия, Италия, Обединено кралство, Испания, Полша
               
               
                  150
               
               
                  8
               
               
                  60
               
               
                  9 480
               
               
                  56 880
               
            
                  Румъния, Нидерландия, Белгия, Гърция, Португалия, Чешка република, Унгария, Швеция, Австрия, България
               
               
                  100
               
               
                  5
               
               
                  60
               
               
                  6 300
               
               
                  63 000
               
            
                  Литва, Словакия, Дания, Ирландия, Финландия, Латвия, Хърватия
               
               
                  50
               
               
                  3
               
               
                  60
               
               
                  3 180
               
               
                  22 260
               
            
                  Словения, Естония, Кипър, Люксембург, Малта
               
               
                  10
               
               
                  1
               
               
                  60
               
               
                  660
               
               
                  3 300
               
            
                  ОБЩО
               
               
                   
               
               
                   
               
               
                   
               
               
                   
               
               
                  145 440
               
            
   
      ПРИЛОЖЕНИЕ II
      
         ДОПУСТИМИ РАЗХОДИ СЪГЛАСНО ЧЛЕН 2, ПАРАГРАФ 3
      
      Допустимите разходи за получаване на финансово участие на Съюза за извършване на тестовете, посочени в настоящото решение, се ограничават до разходите, направени от държавите членки за:
      
                  а)
               
               
                  закупуване на комплекти за изследвания, реагенти и всякакви консумативи, които са специално предназначени и използвани за извършване на тестовете;
               
            
                  б)
               
               
                  персонал — независимо от статута на служителите — специално заделен, изцяло или отчасти, за извършване на изследванията на територията на лабораторията; разходите се ограничават до действителните трудови възнаграждения, социалноосигурителните вноски и другите задължителни разходи, които са включени в трудовите възнаграждения; както и
               
            
                  в)
               
               
                  административни разходи в размер на 7 % от сбора на разходите по букви а) и б), освен в случаите, когато държавата членка използва частна лаборатория.
               
            
   
      ПРИЛОЖЕНИЕ III
      
         Финансов отчет съгласно член 4, параграф 1, буква в)
      
      
                  
                     ДНК
                  
               
            
                  Персонал
               
               
                  Часове
               
               
                  Разходи/час
               
               
                  Разходи за персонал
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Междинна сума за персонал
               
               
                  (5)
               
            
                  Междинна сума за комплекти/реагенти/консумативи
               
               
                  Количество
               
               
                  Единична цена
               
               
                  Общо разходи
               
            
                  (6)
               
               
                  (7)
               
               
                  (8)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Междинна сума за консумативи
               
               
                  (10)
               
            
                  ОБЩО
               
               
                  
                     
               
            
                  Общо, вкл. административни разходи
               
               
                  (11) × (1,07)
               
            
         
      
         Алтернатива на финансовия отчет съгласно член 4, параграф 1, буква в) в случаите, когато се използва частна лаборатория
      
      
                  Наименование на частната лаборатория
               
               
                   
               
            
                  Брой проби, изпратени на лабораторията
               
               
                   
               
            
                  Обща сума по фактури от частната лаборатория
               
               
                   
               
            
                   
               
               
                   
               
            
                   
               
               
                   
               
            
   
      ПРИЛОЖЕНИЕ IV
      
         ФИНАНСОВ ОТЧЕТ СЪГЛАСНО ЧЛЕН 3, ПАРАГРАФ 3
      
      
                  ПЕРСОНАЛ
               
            
                  Категория
               
               
                  Часове
               
               
                  Разходи/час
               
               
                  Разходи за персонал
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Консумативи
               
            
                  Категория
               
               
                  Количество
               
               
                  Разходи/единица
               
               
                  Разходи за консумативи
               
            
                  (5)
               
               
                  (6)
               
               
                  (7)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Разходи за експедиране
               
            
                  Уточнете
               
               
                  Количество
               
               
                  Разходи/единица
               
               
                  Разходи за експедиране
               
            
                  (9)
               
               
                  (10)
               
               
                  (11)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                  ОБЩО
               
               
                  
                     
               
            
                   
               
               
                   
               
               
                  ОБЩО + административни разходи